CELEX: 32019D0844
Language: mt
Date: 2019-05-14 00:00:00
Title: Deċiżjoni tal-Kunsill (UE) 2019/844 tal-14 ta' Mejju 2019 dwar l-eżerċizzju ta' setgħat mis-Segretarju Ġenerali tal-Kunsill fir-rigward ta' lmenti mressqa lill-Kunsill minn kandidati għall-pożizzjoni ta' Kap Prosekutur Ewropew

24.5.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 138/82
               
            
         DEĊIŻJONI TAL-KUNSILL (UE) 2019/844
         tal-14 ta' Mejju 2019
         dwar l-eżerċizzju ta' setgħat mis-Segretarju Ġenerali tal-Kunsill fir-rigward ta' lmenti mressqa lill-Kunsill minn kandidati għall-pożizzjoni ta' Kap Prosekutur Ewropew
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra d-Deċiżjoni ta' Implimentazzjoni tal-Kunsill (UE) 2018/1696 tat-13 ta' Lulju 2018 dwar ir-regoli ta' ħidma tal-bord tal-għażla previsti fl-Artikolu 14(3) tar-Regolament (UE) 2017/1939 li jimplimenta kooperazzjoni msaħħa dwar l-istabbiliment tal-Uffiċċju tal-Prosekutur Pubbliku Ewropew (“l-UPPE”) (1), u b'mod partikolari r-Regoli VI.1 u VII.1 tal-Anness tiegħu,
         Wara li kkunsidra r-Regolamenti tal-Persunal għall-Uffiċjali tal-Unjoni Ewropea u l-Kondizzjonijiet tal-Impjieg ta' Aġenti Oħra tal-Unjoni Ewropea, stabbiliti fir-Regolament tal-Kunsill (KEE, Euratom, KEFA) Nru 259/68 (2) (“ir-Regolamenti tal-Persunal”), u b'mod partikolari l-Artikolu 2 u l-Artikolu 90(2) tiegħu,
         Billi:
         
                     (1)
                  
                  
                     Skont ir-Regola VI.1 tal-Anness għad-Deċiżjoni ta' Implimentazzjoni (UE) 2018/1696 (“regoli ta' ħidma tal-bord tal-għażla”), kandidati li huma esklużi mill-proċedura tal-għażla għall-ħatra ta' Kap Prosekutur Ewropew jistgħu jressqu lment fis-sens tal-Artikolu 90(2) tar-Regolamenti tal-Persunal lill-Kunsill.
                  
               
                     (2)
                  
                  
                     Skont ir-Regola VII.1 tar-regoli ta' ħidma tal-bord tal-għażla, kandidati li mhumiex inklużi fil-lista mqassra ta' kandidati kwalifikati mħejjija mill-bord tal-għażla għall-ħatra ta' Kap Prosekutur Ewropew jistgħu jressqu lment fis-sens tal-Artikolu 90(2) tar-Regolamenti tal-Persunal lill-Kunsill.
                  
               
                     (3)
                  
                  
                     L-Artikolu 2 tar-Regolamenti tal-Persunal jesiġi li kull istituzzjoni tiddeċiedi min fi ħdanu jeħtieġ li jeżerċita s-setgħat mogħtija permezz tar-Regolamenti tal-Persunal, li jinkludu s-setgħat tal-awtorità tal-ħatra prevista fl-Artikolu 90(2) tiegħu.
                  
               
                     (4)
                  
                  
                     F'konformità mal-ewwel subparagrafu tal-Artikolu 240(2) tat-Trattat dwar il-Funzjonament tal-Unjoni Ewropea, il-Kunsill huwa assistit mis-Segretarjat Ġenerali, taħt ir-responsabbiltà ta' Segretarju Ġenerali.
                  
               
                     (5)
                  
                  
                     Is-setgħat tal-awtorità tal-ħatra, fir-rigward ta' lmenti fis-sens tal-Artikolu 90(2) tar-Regolamenti tal-Persunal imressqa lill-Kunsill minn kandidati fil-proċedura tal-għażla għall-ħatra tal-Kap Prosekutur Ewropew skont ir-Regoli VI.1 u VII.1 tar-regoli ta' ħidma tal-bord tal-għażla jenħtieġ li jiġi eżerċitat mis-Segretarju Ġenerali tal-Kunsill,
                  
               ADOTTA DIN ID-DEĊIŻJONI:
         
            Artikolu 1
            Is-setgħat konferiti bl-Artikolu 90(2) tar-Regolamenti tal-Persunal dwar l-awtorità tal-ħatra, fir-rigward ta' lmenti mressqa lill-Kunsill skont ir-Regoli VI.1 jew VII.1 tar-regoli ta' ħidma tal-bord tal-għażla minn kandidati li huma esklużi mill-proċedura tal-għażla jew li mhumiex inklużi fil-lista mqassra ta' kandidati kwalifikati mħejjija mill-bord tal-għażla għall-ħatra ta' Kap Prosekutur Ewropew, għandhom jiġu eżerċitati mis-Segretarju Ġenerali tal-Kunsill, f'isem u taħt ir-responsabbiltà tal-Kunsill.
         
         
            Artikolu 2
            Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.
         
         
            Magħmul fi Brussell, l-14 ta' Mejju 2019.
            
               
                  Għall-Kunsill
               
               
                  Il-President
               
               P. DAEA
            
         
         
            (1)  ĠU L 282, 12.11.2018, p. 8.
         
            (2)  ĠU L 56, 4.3.1968, p. 1.